На основу Решења Привредног суда у Београду, бр. 11. Ст. 105/18 од 21.03.2019. године а у складу са члановима 131,132,133. Закона о стечају и Националним стандардом бр. 5 о начину и поступку уновчења имовине стечајног дужника, стечајни управник стечајног дужника:

**„ПАРК ИНВЕСТ ЈУГ“ ДОО Београд – у стечају, Булевар Михајла Пупина бр. 10г**

**оглашава продају непокретне имовине методом јавног надметања**

|  |  |  |  |
| --- | --- | --- | --- |
| **Предмет продаје** | **Процењена вредност (динара)** | **Почетна цена (динара)** | **Депозит (динара)** |
| Пољопривредно земљиште 2,3 и 4 класе које се налази 15-ак км од Београда, са десне стране аутопута према Нишу (од „Икеа“ до наплатне рампе Бубањ Поток)  **Целина 1.Пољопривредно земљиште укупне површине 131.767,5 м2** ,КО Зуце,КП број:309;310;  311;312;313;315/1-9;317/3,4;318/1-8;319/1,4;321;323/1-6;324/2,5;325;326;327/1-5;330/1-4; 331;332;333;334; 336/2; 337/1-4;339;340/1,2;341/1-4; 342/1,2; 343; 344; 345/2; 346/1-4;  **Целина 2.Пољопривредно земљиште укупне површине**  **64.922** **м2** ,КО Зуце,КП број:345/1;374/1-2; 376;377/1-8; 378; 380/1,2381/1,3;389/1,7;390/1  **Целина 3. Пољопривредно земљиште укупне површине 112.336 м2** КО Зуце,КП број: 381/2; 382; 383/1,2; 385/1,2;386/1,2;387;389/2,4,5,6,8,9,10;390/2;393; 394/1-3;395;396;398/1,3,5;399/1-3;400/1-4; 401/1; 402; 405;406;407/1-3; 408/1,2; 410; 412; 413; 1734/2,3; 1742/1,2; 1743 | **166.682.400**  **72.782.900**  **115.688.000** | **83.341.200**  **36.391.450**  **57.844.000** | **33.336.500**  **14.556.600**  **23.137.600** |

Право учешћа у поступку јавног надметања имају сва правна и физичка лица која:

* Након добијања предрачуна електронским путем, изврше уплату у износу од 20.000,00 динара ради откупа продајне документације која обухвата имовинску целину за коју су заинтересовани. Рок за откуп продајне документације је: 27.01.2020. година.
* Уплате депозит у износу од 20% од процењене вредности имовинске целине, на текући рачун стечајног дужника број: **205-266976-89** који се води код „Комерцијалне банке“ а.д., или положе неопозиву првокласну банкарску гаранцију наплативу на први позив, најкасније 3 дана пре одржавања продаје. Рок за уплату депозита је 27.01.2020. године. У случају да се као депозит положи првокласна банкарска гаранција, оригинал исте се ради провере мора доставити стечајном управнику најкасније до 27.01.2020. године.
* Потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању без пружања гаранције и стечајни управник не одговара за недостатке које купац утврди по извршеној продаји.Након уплате депозита а најкасније до 27.01.2020. године, потенцијални купци, ради правовремене евиденције, морају предати стечајном управнику:попуњен образац пријаве за учешће на јавном надметању,доказ о уплати депозита или копију банкарске гаранције,потписану изјаву о губитку права на повраћај депозита,извод из регистра привредних субјеката и ОП образац ако се као потенцијални купац пријављује правно лице.оверено овлашћење за заступање, уколико јавном надметању не присуствује потенцијални купац лично.

Јавно надметање одржаће се дана 29.01.2020. године са почетком у 12.00 часова, у Београду на адреси: ул. Ђорђа Станојевића бр. 14, Нови Београд.

Регистрација учесника почиње у 11.30 часова.Стечајни управник спроводи поступак јавног надметања , тако што:

1. Региструје лица која имају право учешћа на јавном надметању,
2. Отвара јавно надметање читајући правила надметања,
3. Позива учеснике да прихвате понуђену цену према унапред утврђеним корацима увећања,
4. Одржава ред на јавном надметању,
5. Проглашава за купца учесника који је прихватио највишу понуђену цену,
6. Потписује записник.

У случају да на јавном надметању победи купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од 2 радна дана од дана јавног надметања, а пре потписивања купопродајног уговора, након чега ће му гаранција бити враћена.

Купопродајни уговор се закључује у року од 8 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 8 дана од дана потписивања купопродајног уговора.

Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити депозит на рачун стечајног дужника у року од 2 дана од пријема обавештењакојим се проглашава за купца, након чега ће му бити враћена гаранција. У конкретном случају, купопродајни уговор се потписује у року од 3 радана дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана одржавања јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.Порези и сви други овде непоменути трошкови који произлазе из закљученог купопродајног уговора додају се на купопродајну цену и у целости падају на терет купца.

НАПОМЕНА: У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције, услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција биће задржани до доношења одлуке Комисије за заштиту конкуренције по поднетој пријави купца.

Овлашћено лице: стечајни управник Звонимир Милетић, контакт телефон 064 1972 633.